KOMISSION PÄÄTÖS,
tehty 26 päivänä marraskuuta 1996,
Tanskan esittämän siipikarjassa esiintyvän salmonellan tarkkailua ja valvontaa koskevan suunnitelman muuttamisesta (Ainoastaan tanskankielinen teksti on todistusvoimainen) (ETA:n kannalta merkityksellinen teksti) (96/692/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyjä eläimissä ja eläinperäisissä tuotteissa esiintyviä zoonooseja ja zoonoosien aiheuttajia koskevista suojatoimenpiteistä elintarvikkeista aiheutuvien tartunta- ja myrkytyspesäkkeiden ehkäisemiseksi 17 päivänä joulukuuta 1992 annetun neuvoston direktiivin 92/117/ETY (1), sellaisena kuin se on muutettuna Itävallan, Suomen ja Ruotsin liittymisasiakirjalla, ja erityisesti sen 8 artiklan 3 kohdan toisen luetelmakohdan,
sekä katsoo, että
komissio hyväksyi päätöksellä 94/507/EY (2) Tanskan esittämän siipikarjassa esiintyvän salmonellan tarkkailua ja valvontaa koskevan suunnitelman,
Tanskan viranomaiset antoivat 30 päivänä toukokuuta 1996, 25 päivänä syyskuuta 1996 ja 29 päivänä lokakuuta 1996 päivätyillä kirjeillään komissiolle tiedon alkuperäiseen suunnitelmaansa siipikarjassa esiintyvän salmonellan epidemiologian kehittymisen huomioon ottamiseksi tekemistään muutoksista,
edellä mainitut muutokset ovat sopusoinnussa alaa koskevien ja erityisesti direktiivin 92/117/ETY 8 artiklan 2 kohdassa olevien yhteisön säännösten ja määräysten kanssa, ja
tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Hyväksytään Tanskan tekemät muutokset siipikarjassa esiintyvän salmonellan tarkkailua ja valvontaa koskevaan suunnitelmaan.
2 artikla
Tanska saattaa voimaan lait, asetukset ja hallinnolliset määräykset 1 artiklassa tarkoitettujen muutosten täytäntöönpanemiseksi.
3 artikla
Tämä päätös on osoitettu Tanskan kuningaskunnalle.
Tehty Brysselissä 26 päivänä marraskuuta 1996.